Nach em Canyon ischs id Hauptstadt vo dä Inkas gangä und zwar  uf Cusco, glaub einä vo dä touristischtä Ort in Südamerika, aber für das ischs rächt ä kuuli Stadt. Da mer unbedingt händ wellä uf dä Machu Picchu und go trekke gah und dä Inka Trail nöd im Budget gläge isch, hämmer eus für d'Budget Option entschidä, d.h. Überall wird gspart und äs wird nüt gfahrä und alles gloffä. Am letschtä Tag ischs denn uf de Machu Picchu gange. Nachdem mir scho fascht jedä Morge um diä 5i ufgstande sind, häts namal gheisse am halbi 4i ufstah und zwar dass mir d'Bewilligung  überchömmed zum de Wayna Picchu bestiege, das isch de Berg wo uf allne Fotis im Hintergrund isch. Machu Picchu isch trotz de ganze Touriste mega iidrücklich gsie. Da dä Brad so än guätä Bitrag zu eusem Trip gschribä hät, verwised mir a dere Stell uf sin Blogitrag.